ddrg/super_eurlex huggingface dataset:
(2)

Atkāpjoties no šīm robežvērtībām, Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās akta XIII pielikuma 5. nodaļas A iedaļā ir paredzēts, ka attiecībā uz galda vīniem un noteiktos apgabalos ražotiem kvalitatīviem vīniem, kuru izcelsme ir Slovēnijas C II zonas Primorskas vīnogu audzēšanas zonā, trīs tirdzniecības gadus – 2004./2005., 2005./2006. un 2006./2007. – var atkāpties no šīm robežvērtībām, nepārsniedzot C I a) zonai noteikto minimālo dabīgo spirta saturu tilpuma procentos. Ir paredzēts, ka Slovēnija pēc šā trīs gadu perioda beigām sagatavos ziņojumu par vīnogu dabīgo spirta saturu tilpuma procentos, kas novērots šajos trīs gados.
LV Eiropas Savienības Oficiālais Vēstnesis L 195/47

KOMISIJAS LĒMUMS

(2007. gada 26. jūlijs)

attiecībā uz anketu dalībvalstu ziņojumiem par to, kā izpilda Direktīvu 1999/13/EK par gaistošu organisko savienojumu emisiju ierobežošanu no organiskajiem šķīdinātājiem noteiktos darbības veidos un iekārtās laikposmā no 2008. līdz 2010. gadam

(izziņots ar dokumenta numuru K(2007) 3547)

(2007/531/EK)

EIROPAS KOPIENU KOMISIJA,

ņemot vērā Eiropas Kopienas dibināšanas līgumu,

ņemot vērā Padomes 1999. gada 11. marta Direktīvu 1999/13/EK (1) par gaistošu organisko savienojumu emisiju ierobežošanu no organiskajiem šķīdinātājiem noteiktos darbības veidos un iekārtās, un jo īpaši tās 11. panta 1. punktu,

ņemot vērā Padomes 1991. gada 23. decembra Direktīvu 91/692/EEK, ar ko standartizē un racionalizē ziņojumus par to, kā īsteno dažas direktīvas, kas attiecas uz vidi (2),

tā kā:

(1) Saskaņā ar Direktīvas 1999/13/EK 11. panta 1. punktu dalībvalstīm ir pienākums sagatavot ziņojumus par minētās direktīvas izpildi, pamatojoties uz Komisijas izveidotu anketu vai formu, atbilstīgi Direktīvas 91/692/EEK 6. pantā paredzētajai procedūrai.

(2) Dalībvalstis ir sagatavojušas ziņojumus par minētās direktīvas izpildi laikposmā no 2003. gada 1. janvāra līdz 2004. gada 31. decembrim saskaņā ar Komisijas Lēmumu 2002/529/EK (3).

(3) Dalībvalstīm ir pienākums ziņot par minētās direktīvas izpildi laikposmā no 2005. gada 1. janvāra līdz 2007. gada 31. decembrim saskaņā ar Komisijas Lēmumu 2006/534/EK (4) vēlākais līdz 2008. gada 30. septembrim.

(4) Trešajā ziņojumā jāaptver laikposms no 2008. gada 1. janvāra līdz 2010. gada 31. decembrim.

(5) Šajā lēmumā paredzētie pasākumi ir saskaņā ar atzinumu, ko sniegusi Direktīvas 91/692/EK 6. pantā minētā Komiteja,

IR PIEŅĒMUSI ŠO LĒMUMU.

1. pants

Dalībvalstis izmanto šā lēmuma pielikumā sniegto anketu, lai par laikposmu no 2008. gada 1. janvāra līdz 2010. gada 31. decembrim sagatavotu ziņojumus, kuri jāiesniedz Komisijai atbilstīgi Direktīvas 1999/13/EK 11. panta 1. punktam.

2. pants

Šis lēmums ir adresēts dalībvalstīm.

Briselē, 2007. gada 26. jūlijā Komisijas vārdā — Komisijas loceklis Stavros DIMAS

(1) OV L 85, 29.3.1999., 1. lpp. Direktīvā jaunākie grozījumi izdarīti ar Eiropas Parlamenta un Padomes Direktīvu 2004/42/EK (OV L 143, 30.4.2004., 87. lpp.).

(2) OV L 377, 31.12.1991., 48. lpp. Direktīvā grozījumi izdarīti ar Eiropas Parlamenta un Padomes Regulu (EK) Nr. 1882/2003 (OV L 284, 31.10.2003., 1. lpp.).

(3) OV L 172, 2.7.2002., 57. lpp.

(4) OV L 213, 3.8.2006., 4. lpp.
2)

Lēmuma 2. pantu groza šādi: a) šā panta b) un c) apakšpunktu aizstāj ar šādiem apakšpunktiem: “b) tehnisko un finanšu starpposma novērtējumu, kas aptver pētījuma katra gada pirmos astoņus mēnešus, iesniedz vēlākais divus mēnešus pēc šā perioda beigām. Ziņojums par 2006. gadu atbilst pielikuma 2. nodaļā iekļautajam paraugam, un ziņojums par 2007. gadu atbilst 4. nodaļā iekļautajam paraugam, pievienojot pierādījumus par īstenotajām izmaksām; c) vēlākais līdz 2007. gada 31. martam par 2006. gadu un vēlākais līdz 2008. gada 31. martam par 2007. gadu iesniedz nobeiguma ziņojumu par pētījuma katru gadu attiecībā uz tā vispārējo izpildi un rezultātiem visā periodā, kurā tika piešķirta Kopienas finansiālā palīdzība. Ziņojumā iekļauj tehnisko un finanšu novērtējumu par 2006. gadu un 2007. gadu saskaņā ar pielikuma 2. nodaļā minēto paraugu 2006. gadam un saskaņā ar pielikuma 4. nodaļā minēto paraugu 2007. gadam, pievienojot pierādījumus par īstenotajām izmaksām.”; b) šā panta 2. punktu aizstāj ar šādu punktu: “2. Ja 1. punkta c) apakšpunktā noteiktais termiņš netiek ievērots, finansiālo ieguldījumu samazina par 25 % 1. maijā, par 50 % 1. jūnijā, par 75 % 1. jūlijā un par 100 % 1. septembrī tajā kalendārajā gadā, kas seko attiecīgajam pētījuma gadam.”
5)

Iestarpina šādu 10.a pantu: “10.a pants Pārejas noteikumi Ar izņēmumu no 3. panta 1. punkta noteikumiem dalībvalstis atļauj ievest sūtījumus, kas atstājuši izcelsmes valsti pirms 2006. gada 1. oktobra un kam ir veselības apliecība, kas paredzēta Komisijas Lēmumā 2000/49/EK (3) attiecībā uz pārtikas produktiem no Ēģiptes, Komisijas Lēmumā 2002/79/EK (4) attiecībā uz pārtikas produktiem no Ķīnas, Komisijas Lēmumā 2002/80/EK (5) attiecībā uz pārtikas produktiem no Turcijas, Komisijas Lēmumā 2003/493/EK (6) attiecībā uz pārtikas produktiem no Brazīlijas un Komisijas Lēmumā 2005/85/EK (7) attiecībā uz pārtikas produktiem no Irānas.
(2)

FAO/OIE/WHO seminārā par antibakteriālo līdzekļu, kas nav paredzēti lietošanai cilvēkiem, un mikrobu rezistences zinātnisko novērtējumu 2003. gadā secināja, ka ir droši pierādījumi tam, ka rezistenti organismi, kas rodas no antibakteriālo līdzekļu lietošanas dzīvniekiem un pārtikas produktos, negatīvi iespaido cilvēku veselību. Sekas ir arvien biežāki inficēšanās gadījumi, arvien biežāki nesekmīgas ārstēšanas (dažkārt arī nāves) gadījumi un arvien nopietnākas infekcijas, kā to apliecina, piemēram, cilvēku inficēšanās ar Salmonella, kas ir rezistenta pret fluorokinolonu. Pierādījumi liecina, ka antibakteriālo līdzekļu, kas nav paredzēti cilvēkiem, lietošanas apjoms un veids ietekmē rezistento baktēriju sastopamību dzīvniekiem un pārtikas produktos, tādējādi radot risku cilvēku saskarei ar šīm rezistentajām baktērijām (Apvienotais FAO/OIE/WHO speciālistu seminārs 2003. gadā). Tomēr jāņem vērā tas, ka lielākā daļa rezistences problēmu cilvēku medicīnā rodas no tā, ka cilvēki lieto un pārdozē antibakteriālos līdzekļus terapijai un profilaksei (Eiropas Parlaments, 2006. gada oktobris).
(5)

Šī grupa jāveido no Komisijas, dalībvalstu, Eiropas Parlamenta un citu iesaistīto pušu pārstāvjiem, jo īpaši no ķīmiskās rūpniecības un pakārtoto lietotāju vidus, kā arī no pilsoniskās sabiedrības, inter alia, patērētāju, arodbiedrību, nevalstisko organizāciju un pētniecības/akadēmisko aprindu pārstāvjiem.
LV Eiropas Savienības Oficiālais Vēstnesis C 122/1

PADOMES LĒMUMS

2007. gada 25. maijā,

ar ko ieceļ divus Eiropas Ekonomikas un sociālo lietu komitejas locekļus no Nīderlandes

(2007/C 122/01)

EIROPAS SAVIENĪBAS PADOME,

ņemot vērā Eiropas Kopienas dibināšanas līgumu un jo īpaši tā 259. pantu,

ņemot vērā Eiropas Atomenerģijas kopienas dibināšanas līgumu un jo īpaši tā 167. pantu,

ņemot vērā Padomes Lēmumu 2006/651/EK, Euratom (2006. gada 15. septembris), ar ko ieceļ Eiropas Ekonomikas un sociālo lietu komitejas locekļus no Beļģijas, Grieķijas, Īrijas, Kipras, Nīderlandes, Polijas, Portugāles, Somijas, Zviedrijas un Apvienotās Karalistes un divus komitejas locekļus no Itālijas (1) laikposmam no 2006. gada 21. septembra līdz 2010. gada 20. septembrim,

ņemot vērā Nīderlandes valdības iesniegtās kandidatūras,

ņemot vērā Komisijas atzinumu,

tā kā pēc SLOOTWEG kunga un ETTY kunga atkāpšanās no amata Eiropas Ekonomikas un sociālo lietu komitejā ir atbrīvojušās divas Nīderlandes locekļu vietas,

IR PIEŅĒMUSI ŠO LĒMUMU.

1. pants

Ar šo uz atlikušo pilnvaru laiku līdz 2010. gada 20. septembrim MEIJER kungs un VAN WEZEL kundze tiek iecelti par Eiropas Ekonomikas un sociālo lietu komitejas locekļiem, nomainot SLOOTWEG kungu un ETTY kungu.

2. pants

Šo lēmumu publicē Eiropas Savienības Oficiālajā Vēstnesī.

Šis lēmums stājas spēkā tā pieņemšanas dienā.

Briselē, 2007. gada 25. maijā Padomes vārdā — priekšsēdētājs A. SCHAVAN

(1) OV L 269, 28.9.2006., 13. lpp.
1)

Lēmuma 2.a pantu aizstāj ar šādu tekstu: “2.a pants Atkāpe no pārvadāšanas aizlieguma 1. Atkāpjoties no Direktīvas 2000/75/EK 6. panta 1. punkta c) apakšpunkta, šādus dzīvniekus atbrīvo no pārvadāšanas aizlieguma 20 km zonā: a) dzīvnieki, kas paredzēti izvešanai uz saimniecību, kura ir 20 km rādiusā ap inficēto saimniecību; b) dzīvnieki, kas paredzēti tiešai transportēšanai uz kautuvi, kura atrodas aizliegtajā zonā ap nosūtītāju saimniecību; c) dzīvnieki, kas paredzēti izvešanai uz saimniecību, kura atrodas aizliegtajā zonā ap nosūtīšanas saimniecību un ārpus 20 km rādiusa ap inficēto saimniecību, piemērojot: i) iepriekšēju nosūtīšanas un galamērķa saimniecību atrašanās vietas kompetentās iestādes apstiprinājumu un atbilstību dzīvnieku veselības garantijām, ko šīs kompetentās iestādes pieprasa attiecībā uz pasākumiem pret infekciozā katarālā drudža vīrusa izplatību, un aizsardzību pret slimības izplatītājiem; vai ii) aģentu noteikšanas testu ar negatīvu rezultātu, kā noteikts II pielikuma A iedaļas 1. punkta c) apakšpunktā, paraugam, kas 48 stundu laikā pirms nosūtīšanas ņemts no attiecīgā dzīvnieka, kas jāaizsargā no slimības izplatītājiem vismaz no parauga ņemšanas laika un kuru nedrīkst izvest no galamērķa saimniecības, izņemot tieši uz nokaušanu vai saskaņā ar minētā pielikuma A iedaļu; d) dzīvnieki, kas paredzēti izvešanai uz saimniecību vai tieši uz kautuvi, kas atrodas ārpus aizliegtās zonas ap nosūtīšanas saimniecību, tostarp dzīvnieki, kas paredzēti Kopienas iekšējai tirdzniecībai vai eksportam, piemērojot: i) iepriekšēju tās dalībvalsts kompetentās iestādes apstiprinājumu, kurā atrodas nosūtīšanas un galamērķa saimniecības, un atbilstību dzīvnieku veselības garantijām, ko šīs kompetentās iestādes pieprasa attiecībā uz pasākumiem pret infekciozā katarālā drudža vīrusa izplatību, un aizsardzību pret slimības izplatītājiem; kā arī ii) atbilstību vismaz tiem nosacījumiem, kas minēti 3. vai 4. pantā; un iii) attiecībā uz dzīvniekiem, kas paredzēti Kopienas iekšējai tirdzniecībai, izcelsmes dalībvalsts nodrošina, ka šāds papildu teikums tiek pievienots atbilstošajos veterinārajos sertifikātos, kas minēti Padomes Direktīvā 64/432/EEK, 91/68/EEK un 92/65/EEK, vai, ja dzīvnieki ir paredzēti eksportam, veterinārajā sertifikātā, kas minēts Lēmumā 93/444/EEK: “Dzīvnieki, kas atbilst Lēmuma 2005/393/EK prasībām.” ”
3.

Asins paraugus seroloģiskiem izmeklējumiem savāc no visu sugu mājputniem, ieskaitot brīvās turēšanas apstākļos audzētos mājputnus, vismaz no pieciem līdz desmit putniem (izņemot pīles, zosis un paipalas) katrā saimniecībā un, ja saimniecībā ir vairāk nekā viena kūts, no dažādām kūtīm. Ja ir vairākas kūtis, attiecīgi jāpalielina no vienas kūts ņemamo paraugu skaits. Iesaka ņemt vismaz piecus putnus no vienas kūts.
LV Eiropas Savienības Oficiālais Vēstnesis L 87/12

PADOMES LĒMUMS

(2007. gada 22. marts),

ar ko ieceļ amatā divus Reģionu komitejas locekļus no Vācijas un divus to aizstājējus no Vācijas

(2007/187/EK)

EIROPAS SAVIENĪBAS PADOME,

ņemot vērā Eiropas Kopienas dibināšanas līgumu, un jo īpaši tā 263. pantu,

ņemot vērā Vācijas valdības priekšlikumu,

tā kā:

(1) Padome 2006. gada 24. janvārī pieņēma Lēmumu 2006/116/EK, ar ko laikposmam no 2006. gada 26. janvāra līdz 2010. gada 25. janvārim ieceļ amatā Reģionu komitejas locekļus un to aizstājējus (1).

(2) Pēc SINNER kunga atkāpšanās no amata un HOLTER kunga pilnvaru laika beigšanās ir atbrīvojušās divas Reģionu komitejas locekļa vietas. Pēc MÜLLER kundzes iecelšanas par komitejas locekli ir atbrīvojusies viena Reģionu komitejas locekļa aizstājēja vieta. Otra komitejas locekļa aizstājēja vieta ir atbrīvojusies pēc BRETSCHNEIDER kundzes atkāpšanās no amata,

IR PIEŅĒMUSI ŠO LĒMUMU.

1. pants

Ar šo Reģionu komitejā uz atlikušo amata pilnvaru laiku, proti, līdz 2010. gada 25. janvārim, tiek iecelti:

a) komitejas locekļi: — Emilia MÜLLER kundze, nomainot SINNER kungu, — Uta-Maria KUDER kundze, Justizministerin des Landes Mecklenburg-Vorpommern, nomainot HOLTER kungu, un

b) komitejas locekļu aizstājēji: — Edmund STOIBER kungs, Ministerpräsident des Freistaates Bayern, nomainot MÜLLER kundzi, — Detlef MÜLLER kungs, Mitglied des Landtages von Mecklenburg-Vorpommern, nomainot BRETSCHNEIDER kundzi.

2. pants

Šis lēmums stājas spēkā tā pieņemšanas dienā.

Briselē, 2007. gada 22. martā Padomes vārdā — priekšsēdētājs W. TIEFENSEE

(1) OV L 56, 25.2.2006., 75. lpp.
A.

Lēmuma 94/741/EK pielikuma otro anketu groza šādi: 1) Anketas nosaukumu aizstāj ar šādu nosaukumu: “ANKETA dalībvalstu ziņojumam par to, kā transponēt un īstenot Direktīvu 2006/12/EK”. 2) Anketas II iedaļas 4. punkta nosaukumu aizstāj ar šādu: “4. Ievērojot 7. panta 1. punktu, ja dati ir pieejami, lūdzu, sniedziet šādu sīku informāciju, norādot, vai kādi no minētajiem skaitļiem balstās uz provizorisku aprēķinu. Sadzīves un līdzīgi atkritumi (tonnas/gadā) Kopējais atkritumu daudzums (1), to skaitā: otrreizēji pārstrādāti (1) sadedzināti (1) sadedzināti enerģijas reģenerācijas procesā (1) nogādāti poligonā (1) Cits veids, lūdzu, precizējiet (1)
(3)

Saimniecību struktūras apsekojumu rezultāti ir ļoti nozīmīgi Kopienas lauksaimniecības politikai. Tādēļ ir nepieciešams saglabāt ļoti labu informācijas kvalitāti, un datu izmantošana no avotiem, kas nav statistikas apsekojumi, ir pieļaujama tikai tad, ja šādi dati ir tikpat uzticami kā dati no statistikas apsekojumiem. Tādēļ dalībvalstīm ir jāveic nepieciešamie pasākumi, lai nodrošinātu to, ka iesniegtā informācija ir tikpat kvalitatīva kā informācija, kas iegūta no statistikas apsekojumiem, un jāziņo par kvalitāti.
(63)

Attiecībā uz atbrīvošanu no ienākuma nodokļa un pašvaldības uzņēmējdarbības nodokļa, atbrīvojuma līmenis, kas piešķirts 1929. gada kontrolakciju sabiedrībām attiecībā uz ienākumiem no kapitāla daļām (dividendēm un peļņas) ir daudz lielāks nekā kapitāla daļu atbrīvojums no nodokļiem, kas piešķirts attiecībā uz dividendēm un peļņu, ko ieguvušas no nodokļiem neatbrīvotās kontrolakciju sabiedrības, lai izvairītos no to dubultas aplikšanas ar nodokļiem. Proti, 1929. gada kontrolakciju sabiedrības no tā ir atbrīvotas neatkarīgi no tā, vai ir zināms, ka tās atbilst nosacījumiem, kas ļauj gūt labumu no parastā nodokļu atbrīvojumu shēmas, kuras mērķis ir izvairīties no dubultas aplikšanas ar nodokli (23). Tātad tās pretēji ar nodokļiem apliekamām sabiedrībām administratīvā kārtā gūst labumu no šiem nodokļu atbrīvojumiem. Šajos apstākļos Komisija uzskata, ka minētie nodokļu atbrīvojumi nodrošina 1929. gada kontrolakciju sabiedrībām priekšrocības, samazinot izdevumus, kas parasti apgrūtina to budžetu (24).
(16)

Attiecībā uz pārdošanas līgumā minēto nosacījumu, kas paredz – Karkila iegādāsies Componenta piederošās KK akcijas tikai gadījumā, ja Componenta ieguldīs līdzekļus jaunās ražošanas jaudās (sakarā ar to pārceļot Alvestas lietuvi no Zviedrijas uz Karkilu) – Somija noliedz Komisijas pausto pieņēmumu, ka šis līguma noteikums norāda uz to, ka noslēgtais darījums nav tirgus darījums. Somija pamato šo līguma nosacījumu ar faktu, ka Componenta darbības paplašināšanās Karkilā būtu pilsētai izdevīga, jo palielinātos tās ienākumi. Pieaugtu arī pieprasījums pēc nekustamā īpašuma, un līdz ar to pieaugtu KK īpašumā esošās zemes vērtība. Citādi Karkilai nebūtu “,nekādas vajadzības” noslēgt šādu darījumu.
(9)

Šajā sakarā Portugāle paziņoja, ka kuģu būves līgumus par abiem kuģiem 2000. gada 22. decembrī parakstīja Estaleiros Navais de Viana do Castelo S.A. un Alpha Navigation Ltd (“sākotnējie līgumi”). 2001. gada 14. maijāAlpha Navigation savu pircēja pozīciju nodeva Somijā izvietotam uzņēmumam ABB Credit OY ar “nodošanas līgumiem”, kurus parakstīja trīs iesaistītās puses: Alpha Navigation, ABB Credit OY un Estaleiros Navais de Viana do Castelo S.A. Jaunais īpašnieks pieprasīja jaunas specifikācijas, proti, kuģu uzlabošanu līdz “I-A Super” klasei, paredzot tos kuģošanai aizsalušos ūdeņos, un šajā nolūkā, arī 2001. gada 14. maijā, parakstīja ar Estaleiros Navais de Viana do Castelo S.A.“grozītus un no jauna izteiktus līgumus” par šiem kuģiem.
PROJEKTS

LĒMUMS Nr. …/…, KO ATTIECĪBĀ UZ SAVU REGLAMENTU PIEŅĒMUSI APVIENOTĀ KOMITEJA, KAS IZVEIDOTA ATBILSTĪGI NOLĪGUMAM STARP EIROPAS KOPIENU UN AMERIKAS SAVIENOTAJĀM VALSTĪM

par kuģu aprīkojuma atbilstības sertifikātu savstarpējo atzīšanu

APVIENOTĀ KOMITEJA,

ņemot vērā nolīgumu starp Eiropas Kopienu un Amerikas Savienotajām Valstīm par kuģu aprīkojuma atbilstības sertifikātu savstarpējo atzīšanu, un jo īpaši tā 7. pantu,

tā kā nolīguma 7. panta 2. punktā paredzēts, ka Apvienotā komiteja nosaka savu reglamentu,

IR PIEŅĒMUSI ŠO LĒMUMU.

Šis lēmums ir sagatavots divos eksemplāros, un to paraksta Apvienotās komitejas pārstāvji, kuri ir pilnvaroti pušu vārdā veikt grozījumus nolīgumā. Šo lēmumu piemēro no dienas, kad saņemts pēdējais no minētajiem parakstiem.

Parakstīts Vašingtonā …

Amerikas Savienoto Valstu vārdā

Parakstīts Briselē …
(11)

Abas puses ražo arī balstiekārtas sliežu ceļa transportlīdzekļiem. Arī šeit Continental ierosina definēt vienu izstrādājumu tirgu visiem dažādo balstiekārtu un pretvibrācijas sistēmu veidiem, ko izmanto sliežu ceļa transportlīdzekļiem (piem., tērauda atsperes, hidrauliskās sistēmas, pneimatiskās atsperes, detaļas no gumijas un metāla). Tomēr tirgus pētījumi apliecināja Komisijas viedokli, ka sekundārās pneimatiskās atsperu sistēmas (gumijas siflons un detaļas no gumijas un metāla) veido atsevišķu tirgu ražojumiem, kuri atšķiras no citām primārajām vai sekundārajām balstiekārtu detaļām. Tas galvenokārt ir tāpēc, ka vairums pircēju iegādājas pneimatiskās atsperes atsevišķi no citām balstiekārtu detaļām un pneimatisko atsperu ražošanas zinātība (know-how) ievērojami atšķiras no zinātības attiecībā uz citiem izstrādājumiem. Atšķirībā no saimnieciski izmantojamo transportlīdzekļu jomas nepastāv IAM tirgus sliežu ceļa transportlīdzekļu balstiekārtu izstrādājumiem.
(183)

Līdz ar to, atlīdzības elements ir šāds (39): 1. Tabula Atbalsta elementa aprēķins – HLB (Vācijas markās) (5 mēneši) 1993 1994 1995 1996 1997 1998 1999 2000 2001 2002 2003 HLB pieejamā pasīvās līdzdalības ieguldījuma summa 300,0 300,0 300,0 300,0 300,0 300,0 300,0 300,0 300,0 300,0 300,0 Maksājamā atlīdzība (1,29 %) 3,9 3,9 3,9 3,9 3,9 3,9 1,6 Maksājamā garantijas komisijas maksa (0,3 %) 0,9 0,9 0,9 0,9 Samaksāts 30,0 30,0 30,0 30,0 [...] [...] [...] [...] [...] [...] [...] Pārmaksa (= par kapitāla rezervi) 29,1 29,1 29,1 29,1 [...] [...] [...] [...] [...] [...] [...] Uzņēmuma nodokļi 50,00 % 50,00 % 50,00 % 50,00 % 50,00 % 50,00 % 50,00 % 50,00 % 50,00 % 50,00 % 50,00 % Atskaitot nodokli -14,6 -14,6 -14,6 -14,6 [...] [...] [...] [...] [...] [...] [...] Atgūstamā pārmaksa pēc nodokļa nomaksas 14,6 14,6 14,6 14,6 [...] [...] [...] [...] [...] [...] [...] HLB pieejamās kapitāla rezerves no WL 1993. g. summa 659,4 659,4 659,4 659,4 659,4 659,4 659,4 659,4 659,4 659,4 659,4 BAKred apstiprināts 0,0 0,0 0,0 0,0 659,4 659,4 659,4 659,4 659,4 659,4 659,4 no kā nav izmantojams kā disponētais kapitāls 0,0 0,0 0,0 0,0 [...] [...] [...] [...] [...] [...] [...] no kā izmantots/izmantojams kā disponētais kapitāls (GS I-Anrechnung) (kopš 1997. gada) 182,9 435,6 255,1 208,3 [...] [...] [...] [...] [...] [...] [...] no kā neizmantots/neizmantojams kā disponētais kapitāls (kopš 1997. gada) 476,5 223,7 404,2 451,1 [...] [...] [...] [...] [...] [...] [...] Maksājamā atlīdzība (6,57 %) 12,0 28,6 16,8 13,7 [...] [...] [...] [...] [...] [...] [...] Maksājamā garantijas komisijas maksa (0,15 %) 0,7 0,3 0,6 0,7 [...] [...] [...] [...] [...] [...] [...] Maksājamā atlīdzība kopā 12,7 29,0 17,4 14,4 [...] [...] [...] [...] [...] [...] [...] Atgūstamā pārmaksa no pasīvās līdzdalības 14,6 14,6 14,6 14,6 [...] [...] [...] [...] [...] [...] [...] iemaksas Atbalsta elements -1,9 14,4 2,8 -0,2 [...] [...] [...] [...] [...] [...] [...]
(28)

Lēmuma adresāti un to dalības kartelī ilgums: a) Degussa AG, Röhm GmbH & Co. KG (agrāk Agomer GmbH un Röhm GmbH) un Para-Chemie GmbH: no 1997. gada 23. janvāra līdz 2002. gada 12. septembrim; b) Altuglas International SA, Altumax Europe SAS, Arkema SA (agrāk Atofina SA) un Elf Aquitaine SA: no 1997. gada 23. janvāra līdz 2002. gada 12. septembrim; Total SA: no 2000. gada 1. maija līdz 2002. gada 12. septembrim; c) ICI PLC: no 1997. gada 23. janvāra līdz 1999. gada 1. novembrim; d) Lucite International Ltd un Lucite International UK Ltd.: no 1999. gada 2. novembra līdz 2002. gada 12. septembrim un e) Quinn Barlo Ltd. (agrāk Barlo Group plc), Quinn Plastics NV (agrāk Barlo Plastics NV) un Quinn Plastics GmbH (agrāk Barlo Plastics GmbH): no 1998. gada 30. aprīļa līdz 2000. gada 21. augustam.
(3)

Komisija, pārbaudījusi standartu EN 13683:2003, konstatēja, ka tas neatbilst veselības aizsardzības un drošības pamatprasībām, kas noteiktas Direktīvas 98/37/EK I pielikuma 1.1.2. punkta c) apakšpunktā (Drošības integrācijas principi), 1.3.8. punktā (Aizsarglīdzekļu izvēle aizsardzībai pret kustīgo daļu radītiem apdraudējumiem) un 1.4.1. punktā (Vispārīgas prasības aizsargiem un drošības sastāvdaļām). Pirmkārt, standarta 5.2.1.1. un 5.2.1.2. punktā izklāstītās specifikācijas attiecībā uz to, lai novērstu piekļuvi kontaktnazim no padeves puses un no augšpuses nav pietiekamas, lai izvairītos no saskares ar asmeni. Kamēr mehānisms darbojas, ir iespējams noņemt iesprūdušos atgriezumus, un mehānisma darbības laikā roka var saskarties ar kontaktnazi. Otrkārt, nav pietiekamas standarta 5.2.2. punktā izklāstītās specifikācijas attiecībā uz to, lai novērstu piekļuvi kontaktnazim no izlādes kameras puses un no apakšpuses. Izlādes kameras izmēri ir tādi, ka pieauguša cilvēka roka varētu nonākt saskarē ar kontaktnazi.
(14)

Ungārijas dabasgāzes nozarei ir raksturīgs hibrīds modelis, kurā vienlaikus pastāv regulēts tirgus segments (jeb “publisko iekārtu segments”), kas izriet no vecās gāzes apgādes kārtības Ungārijā, un liberalizēts tirgus segments (jeb “atklātais tirgus segments”). Regulētajā tirgus segmentā publisko iekārtu vairumtirgotājam (MOL WMT) likums uzliek par pienākumu segt visu pieprasījumu pēc dabasgāzes reģionālo sadales uzņēmumu publisko iekārtu vajadzībām, savukārt reģionālajiem sadales uzņēmumiem ir pienākums ņemt dabasgāzi savu publisko iekārtu patērētāju vajadzībām tikai no publisko iekārtu vairumtirgotāja (par regulētām cenām). Reģionālajiem sadales uzņēmumiem, publisko iekārtu piegādātājiem, savukārt ir ekskluzīvas tiesības un pienākums apgādāt to teritorijā esošos patērētājus par regulētām cenām. Tiesīgie patērētāji var izvēlēties, vai tos līguma ietvaros par publiskajām iekārtām turpinās apgādāt to vēsturiskie gāzes piegādātāji (to reģionālie sadales uzņēmumi vai publisko iekārtu vairumtirgotājs, MOL WMT, ja patērētāju tiešā veidā apgādāja MOL WMT), vai tie pārtrauc savu līgumu par publiskajām iekārtām un iegādājas gāzi atbilstoši savām vajadzībām no tirgotāja vai paši importē dabasgāzi. Sagaidāms, ka šis hibrīdais modelis izzudīs pēc 2007. gada jūlija.
(14)

Samērīgums. Ar paredzēto atbalsta intensitāti – 30 % apmērā no faktiskajām izmaksām (ko veido starpība starp izmaksām, kas radušās atbalsta saņēmējam, un ienākumiem, ko tas guvis no tā pakalpojuma sniegšanas, par kuru saņemts atbalsts) – nebūtu nodrošināts, ka tiek ievērots parastais (3) atbalsta maksimālais apjoms – 30 % no attaisnotajām izmaksām.
27.

Itālijas arguments, saskaņā ar kuru minētā shēma ir nodokļu politikas pasākums, uz kuru neattiecas valsts atbalsta normas, nav pieņemams, un atkāpe no parastās nodokļu shēmas nav savienojama ar Itālijas nodokļu sistēmas būtību, jo no nodokļu viedokļa šī shēma neatbilst nevienai pamatatšķirībai, kāda pastāv starp tām uzņēmējsabiedrībām, kas ir iekļauts biržas sarakstā, un tām, kas tajā nav iekļautas. Ar šo shēmu jo īpaši paredz nodokļu likmes samazinājumu, ko piemēro sagaidāmajai peļņai, kuru gūs saņēmēji, un tādēļ to nevar uzskatīt par proporcionālu, jo gūstamajai peļņai nav nekāda sakara ne ar saņēmējuzņēmumu iekļaušanu biržas sarakstā, ne ar to kapitāla struktūru un ne ar citiem rādītājiem, kas saistīti ar iekļaušanu biržas sarakstā. Visbeidzot, ņemot vērā, ka šās shēmas īsais darbības laiks daudziem potenciāliem saņēmējiem faktiski dara to nepieejamu, shēmu neattaisno arī tās īpašie mērķi.